Komisijos sprendimas
2003 m. gruodžio 19 d.
leidžiantis valstybėms narėms pratęsti laikinas registracijas, išduotas naujoms veikliosioms medžiagoms tiaklopridui, tiametoksamui, kvinoksifenui, flazasulforonui, Spodoptera exigua branduolių poliedrozės virusui, spinosadui, Giocladium catenulatum, Pseudomonas chlororaphis ir indoksakarbui
(pranešta dokumentu Nr. C(2003) 4851)
(tekstas svarbus EEE)
(2003/896/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 2003/84/EB [2], ypač į jos 8 straipsnio 1 dalies ketvirtąją pastraipą,
kadangi:
(1) pagal Direktyvos 91/414/EEB 6 straipsnio 2 dalį Jungtinė Karalystė 1998 m. rugsėjo mėn. gavo Bayer AG (dabar Bayer CropScience) paraišką įrašyti veikliąją medžiagą tiaklopridą į Direktyvos 91/414/EEB I priedą. Komisijos sprendime 1999/181/EB [3] patvirtinta, kad dokumentai buvo išsamūs ir galėtų būti laikomi iš esmės atitinkančiais direktyvos II ir III priedų duomenų ir informacijos reikalavimus.
(2) Ispanijos institucijos 1999 m. kovo mėn. gavo panašią Novartis Crop Protection AG (dabar Bayer Cropscience) paraišką dėl tiametoksamo. Komisijos sprendime 2000/181/EB šie dokumentai buvo pripažinti išsamiais.
(3) Jungtinės Karalystės institucijos 1995 m. rugpjūčio mėn. gavo panašią Dow Elanco Europe (dabar Dow AgroSciences) paraišką dėl kvinoksifeno. Komisijos sprendime 96/457EB [4] šie dokumentai buvo pripažinti išsamiais.
(4) Ispanijos institucijos 1996 m. gruodžio mėn. gavo panašią ISK Biosciences Europe SA paraišką dėl flazasulforono. Komisijos sprendime 97/865/EB [5] šie dokumentai buvo pripažinti išsamiais.
(5) Nyderlandų institucijos 1996 m. liepos mėn. gavo panašią Biosys paraišką dėl Spodoptera exigua branduolių poliedrozės viruso. Sprendime 97/865/EB šie dokumentai buvo pripažinti išsamiais.
(6) Nyderlandų institucijos 1999 m. liepos mėn. gavo panašią Dow AgroSciences paraišką dėl spinosado. Komisijos sprendime 2000/210/EB [6] šie dokumentai buvo pripažinti išsamiais.
(7) Suomijos institucijos 1998 m. gegužės mėn. gavo panašią Kemira Agro Oy paraišką dėl Gliocladium catenulatum. Komisijos sprendime 1999/392/EB [7] šie dokumentai buvo pripažinti išsamiais.
(8) Švedijos institucijos 1994 m. gruodžio mėn. gavo panašią Bio Agri AB paraišką dėl Pseudomonas chlororaphis. Komisijos sprendime 97/248/EB [8] šie dokumentai buvo pripažinti išsamiais.
(9) Nyderlandų institucijos 1997 m. spalio mėn. gavo panašią Du Pont de Nemours France SA paraišką dėl indoksakarbo. Komisijos sprendime 98/398/EB [9] šie dokumentai buvo pripažinti išsamiais.
(10) dokumentų išsamumo patvirtinimas buvo būtinas norint leisti juos nuodugniai patikrinti ir suteikti valstybėms narėms galimybę ne ilgiau kaip trejų metų laikotarpiui išduoti laikinas augalų apsaugos produktų, savo sudėtyje turinčių minėtų veikliųjų medžiagų, laikantis Direktyvos 91/414/EEB 8 straipsnio 1 dalyje nustatytų sąlygų, o svarbiausia veikliosios medžiagos ir augalų apsaugos produkto išsamaus įvertinimo, atsižvelgiant į direktyvoje nustatytus reikalavimus, sąlygų.
(11) šių veikliųjų medžiagų poveikis žmonių sveikatai ir aplinkai atitinkamų pareiškėjų siūlomais naudojimo atvejais yra įvertintas pagal Direktyvos 91/414/EEB 6 straipsnio 2 ir 4 dalis. Valstybės narės pranešėjos pateikė Komisijai įvertinimo ataskaitos projektą 2000 m. lapkričio 29 d. (tiakloprido), 2002 m. sausio 20 d. (tiametoksamo), 1996 m. spalio 11 d. (kvinoksifeno), 1999 m. rugpjūčio 1 d. (flazasulforono), 1999 m. lapkričio 19 d. (Spodoptera exigua BPV), 2001 m. vasario 1 d. (spinosado), 2001 m. gegužės 16 d. (Gliocladium catenulatum), 1998 m. balandžio 7 d. (Pseudomonas chlororaphis) ir 2000 m. vasario 7 d. (indoksakarbo).
(12) neįmanoma baigti dokumentų išsamumo įvertinimo iki Tarybos direktyvoje 91/414/EEB nustatyto termino, nes vis dar tikrinami atitinkamų valstybių narių pranešėjų pateikti įvertinimo ataskaitų projektai.
(13) įvertinant dar nebuvo nustatyta kokių nors priežasčių imti nerimauti, dėl to, siekiant toliau tikrinti dokumentus pagal Direktyvos 91/414/EEB 8 straipsnio nuostatas valstybėms narėms turėtų būti suteikta galimybė 24 mėnesiams pratęsti laikinas registracijas, išduotas augalų apsaugos produktams, savo sudėtyje turintiems minėtų veikliųjų medžiagų. Manoma, kad įvertinimas ir sprendimų dėl galimo kiekvienos minėtos veikliosios medžiagos įrašymo į I priedą priėmimo procesas bus baigtas per 24 mėnesius.
(14) šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybės narės gali pratęsti augalų apsaugos produktų, savo sudėtyje turinčių tiakloprido, tiametoksamo, kvinoksifeno, flazasulforono, Spodoptera exigua branduolių poliedrozės viruso, spinosado, Giocladium catenulatum, Pseudomonas chlororaphis arba indoksakarbo laikinas registracijas ne ilgesniam kaip 24 mėnesių laikotarpiui nuo šio sprendimo priėmimo dienos.
2 straipsnis
Šis sprendimas skirtas valstybėms narėms.
Priimta Briuselyje, 2003 m. gruodžio 19 d.